नई दिल्ली, पश्चिम बंगाल, आंध्र प्रदेश, कर्नाटक और केरल के मुख्यमंत्रियों ने रविवार को प्रधानमंत्री नरेंद्र मोदी से मुलाकात की और उनसे दिल्ली के उपराज्यपाल और केजरीवाल सरकार के बीच गतिरोध को दूर करने में हस्तक्षेप करने का आग्रह किया. पश्चिम बंगाल की मुख्यमंत्री ममता बनर्जी ने इसे 'संवैधानिक संकट' बताया. इन चारों राज्यों के मुख्यमंत्रियों ने पीएम मोदी के अलावा गृह मंत्री राजनाथ सिंह से भी इस मुद्दे पर बातचीत की.